To af Nordjyllands største fodboldtalenter er blevet tilknyttet Fortuna Hjørring.

Fodboldtalenter til Fortuna Pernille Ramlov og Line Sigvardsen Jensen skifter til Fortuna fra årsskiftet. - I Fortuna har vi haft et godt øje til Pernille Ramlov og Line Sigvardsen Jensen længe. Vi har set dem til KTU-træning, som jo er en del af DBUs talentstruktur, og derfra ved vi, at det er to dygtige piger, som vi nu får lejlighed til at stifte nærmere bekendtskab med, siger cheftræner Flemming Nielsen. Tilfreds træner Pigerne er begge 17 år gamle, men trods den unge alder, bliver de allerede inddraget i truppen omkring eliteholdet fra årsskiftet. - Vi kan allerede nu konstatere, at begge piger har hjertet på rette sted, og at de er parat til at yde den indsats, der skal til, for at nå helt til tops, fortsætter cheftræneren, der ikke er i tvivl om, at Fortuna er den helt rigtige klub for pigerne i deres videre udvikling, fortsætter Flemming Nielsen. Pernille Ramlov og Line Sigvardsen Jensen er med på det U 17 landshold, der søndag rejser til New Zealand for at deltage i VM-slutrunden. Line Sigvardsen Jensen er anfører for holdet og spiller desuden på U 19 landsholdet.